rejauldu/bengali-wikipedia huggingface dataset:
অযোধ্যা হল ভারতের উত্তরপ্রদেশের অযোধ্যা জেলায় অবস্থিত একটি শহর।  অযোধ্যা উল্লেখ করতে পারে:   অযোধ্যা, প্রশাসনিক সদর দফতর  অযোধ্যা পাহাড়, পর্বতমালার একটি সম্প্রসারিত অংশ  অযোধ্যা বিবাদ, ভারতের রাজনৈতিক, ঐতিহাসিক এবং সামাজিক-ধর্মীয় বিতর্ক  অযোধ্যাকাণ্ড, রামায়ণের দ্বিতীয় সর্গ  অযোধ্যা নদী, বাংলাদেশের খাগড়াছড়ি জেলায় অবস্থিত একটি নদী।  অয়ুধ্যা রাজত্ব, দক্ষিণ-পূর্ব এশিয়ার থাইল্যান্ডের প্রাক্তন রাজতন্ত্র  অযোধ্যা (২০০৫-এর চলচ্চিত্র) , একটি তামিল ড্রামা চলচ্চিত্র  অযোধ্যা (১৯৭৫-এর চলচ্চিত্র) , একটি ভারতীয় মালায়ালাম চলচ্চিত্র  অযোধ্যা (রামায়ণ) , প্রাচীন সংস্কৃত-ভাষা গ্রন্থে উল্লেখিত একটি কিংবদন্তি শহর  অযোধ্যা (অপেরা) , সোমতো সুচরিতকুলের 2006 সালের একটি অপেরা  অযোধ্যা (বিধানসভা কেন্দ্র)
থাম্ব|250x250পিক্সেল|২০১২ সালের ফ্যান্টাস্টিক ফেস্টে লিলি (বাম) ও লানা (ডান) ওয়াচাওস্কি। লানা ওয়াচাওস্কি (জন্ম ২১ই জুন, ১৯৬৫; প্রাক্তন ল্যারি ওয়াচওয়স্কি) ও লিলি ওয়াচাওস্কি (জন্ম ডিসেম্বর ২৯, ১৯৬৭; প্রাক্তন অ্যান্ডি ওয়াচাওস্কি) হচ্ছেন মার্কিন চলচ্চিত্র ও টেলিভিশন পরিচালক, প্রোযোজক ও লেখক। ভগিনীদ্বয় উভয়ই ট্রান্সজেন্ডার নারী।  এ দুই বোনদের একসাথে ওয়াচাওস্কি ভগিনীদ্বয় নামে ডাকা হয়।   চলচ্চিত্রসমূহ   অ্যাসঅ্যাসিনস (১৯৯৫)  বাউন্ড (১৯৯৬)  দ্য ম্যাট্রিক্স (১৯৯৯)  দ্য ম্যাট্রিক্স রিলোডেড (২০০৩)  দ্য ম্যাট্রিক্স রিভলিউশন্‌স (২০০৩)  দ্য অ্যানিম্যাট্রিক্স (২০০৩)  ভি ফর ভেন্ডেটা (২০০৬)  দ্য ইনভেশন (২০০৭)  স্পিড রেসার (মে ২০০৮)   বহিঃসংযোগ       বিষয়শ্রেণী:১৯৬৫-এ জন্ম বিষয়শ্রেণী:১৯৬৭-এ জন্ম বিষয়শ্রেণী:মার্কিন চলচ্চিত্র পরিচালক বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:মার্কিন নারী চলচ্চিত্র পরিচালক বিষয়শ্রেণী:এলজিবিটিকিউ পরিচালক বিষয়শ্রেণী:এলজিবিটিকিউ প্রযোজক বিষয়শ্রেণী:২১শ শতাব্দীর মার্কিন চিত্রনাট্যকার বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:মার্কিন কমিক লেখক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন নারী চিত্রনাট্যকার বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:বিজ্ঞান কল্পকাহিনী চলচ্চিত্র পরিচালক বিষয়শ্রেণী:মার্কিন নারী চলচ্চিত্র প্রযোজক বিষয়শ্রেণী:চলচ্চিত্র নির্মাতা জুটি
জয়শ্রী স্বাধীনতা সংগ্রামী দেশনেত্রী লীলা নাগ (পরবর্তীতে বিবাহের পর লীলা রায়) প্রতিষ্ঠিত-সম্পাদিত বাংলা সাহিত্য ও সংস্কৃতি বিষয়ক মাসিক পত্রিকা। বর্তমানে পত্রিকাটি কলকাতার 'জয়শ্রী প্রকাশন' হতে প্রকাশিত হয়।  প্রেক্ষাপট  পুরুষ-নারীর বৈষম্য দূর করতে, মহিলাদের কল্যাণে লীলা নাগ ঢাকা বিশ্ববিদ্যালয় থেকে ইংরাজী সাহিত্যে এমএ পাশের পরই ১৯২৩ খ্রিস্টাব্দে গঠন করেন দীপালী সংঘ। সংঘের উদ্যোগে মেয়েদের জন্য  যেমন কতকগুলি উচ্চ ও প্রাথমিক বিদ্যালয় স্থাপিত হয়, তেমনি মহিলাদের একটি সাহিত্য পত্রিকা প্রকাশের সিদ্ধান্ত নিয়েছিলেন ঢাকা শহরের কতিপয় শিক্ষিত মহিলা লীলা নাগের নেতৃত্বে। সাহিত্য-চর্চা ছাড়াও নারী আন্দোলনের মুখপত্র হিসাবে মহিলাদের মধ্যে "দেশাত্মবোধ ও শঙ্কাহীন দেশসেবার ভার জাগ্রত করা" ছিল অন্যতম উদ্দেশ্য। পত্রিকাটির নামকরণ করেন রবীন্দ্রনাথ ঠাকুর এবং প্রথম সংখ্যাটির প্রচ্ছদ এঁকে দেন নন্দলাল বসু। ১৯৩১ খ্রিস্টাব্দের মে মাসে ঢাকা শহরে পত্রিকাটি আত্মপ্রকাশ করে। কবিগুরু পত্রিকাটির জন্য  আশীর্বাণী পাঠিয়েছিলেন:  ইতিহাস  অবিভক্ত বাংলার শ্রেষ্ঠ লেখকেরা সকলেই পত্রিকাটির সঙ্গে যুক্ত ছিলেন। পত্রিকাটিতে যেমন বীণা ভৌমিক, কল্পনা দাশগুপ্ত, শান্তিসুধা ঘোষ, হেমচন্দ্র ঘোষ, ভূপেন্দ্রকিশোর রক্ষিত রায়, ভূপেন্দ্রনাথ দত্ত, নলিনীকান্ত গুপ্ত প্রমুখ বহু স্বাধীনতা সংগ্রামীদের আত্মকথন বা স্মৃতি কাহিনী প্রকাশিত হয়েছে, তেমনি বাংলার প্রখ্যাত কবি ও সাহিত্যিক জীবনানন্দ দাশ , সুনীতিকুমার চট্টোপাধ্যায়, বিনয় সরকার, প্রেমেন্দ্র মিত্র, রমেশচন্দ্র মজুমদারের মতো অন্যান্যদের রচনাও স্থান পেয়েছে। কবিগুরুর বেশ কয়েকটি গান ও কবিতা পত্রিকায় প্রকাশ পেয়েছে। সঙ্কোচের বিহ্বলতায় - গানটি দীনেন্দ্রনাথ ঠাকুরের স্বরলিপিসহ ছাপা হয়েছিল। বিভিন্ন সময়ে যুগান্তর ও বন্দেমাতরম যেমন ব্রিটিশ শাসকের রোষের কারণ হয়ে উঠেছিল, ঠিক তেমনই ব্রিটিশ রাজের বিরুদ্ধতার জন্য একাধিক বার জয়শ্রী পত্রিকা রাজরোষে পড়েছিল। শেষপর্যন্ত ১৯৩৫ খ্রিস্টাব্দের সরকারি নিষেধাজ্ঞায় ঢাকা শহর হতে এটির প্রকাশনা বন্ধ হয়ে যায়। ১৯৩৮ খ্রিস্টাব্দের জুলাই মাসে পত্রিকাটির পুনরায় প্রকাশনা শুরু হয় কলকাতা শহরে। নতুন উদ্যমে দ্বিতীয় পর্যায়ের প্রকাশনাকে উপলক্ষ করে সুভাষচন্দ্র বসু ৩০ মে লেখেন - {{উক্তি |জয়শ্রী'র পুনরাবির্ভাবে আমি পরম সমাদরে সংবর্ধনা করিতেছি। গত কয়েক বৎসর সমস্ত দেশের উপর দিয়া যে ঝড় বহিয়া গিয়াছে, "জয়শ্রী"র প্রতিষ্ঠাত্রীমণ্ডলও তাহা হইতে নিস্তার পান নাই। আজ সেই ঝটিকা শেষে দেশ আবার আত্মপ্রতিষ্ঠ হইতে সচেষ্ট। নূতন কালের, নতুন পরিবেশের উপযোগী চিন্তাধারা ও কর্মধারাও সন্ধান করিতেছে। জয়শ্রী দেশের এই পরমক্ষণে সেই আত্ম প্রতিষ্ঠার ও আত্মসন্ধানের সাধনাকে জয়যুক্ত ও শ্রীমণ্ডিত করুক ইহাই আমার নিবেদন।"}}  পরবর্তীতে জয়শ্রী পত্রিকায় সাহিত্য ইতিহাস ছাড়াও  বিজ্ঞান, দর্শন, অর্থনীতি আন্তর্জাতিক পরিস্থিতি নিয়ে বহু বিষয় যুক্ত হয়েছে। প্রতিষ্ঠাতা-সম্পাদক লীলা রায় ১৯৭০ খ্রিস্টাব্দে প্রয়াত হলে, সম্পাদনা ভার নেন তার ঘনিষ্ঠ সহকর্মী বিপ্লবী সুনীল দাস। তিনিও আমৃত্যু পত্রিকার সম্পাদনা করে গেছেন এবং বেশ কয়েকটি অমূল্য সম্পদ রেখেছেন, তন্মধ্যে - জয়শ্রী সূবর্ণ জয়ন্তী সংখ্যা ও জয়শ্রী হীরকজয়ন্তী সংখ্যা'' উল্লেখযোগ্য।  সুনীল দাসের ১৯৯২ খ্রিস্টাব্দে মৃত্যুর পর, বর্তমানে ২০০২ খ্রিস্টাব্দ হতে সম্পাদনার দায়িত্বে আছেন বিজয়কুমার নাগ।   তথ্যসূত্র  বিষয়শ্রেণী:১৯৩১-এ প্রতিষ্ঠিত ম্যাগাজিন বিষয়শ্রেণী:বাংলা ভাষার মাসিক সংবাদপত্র বিষয়শ্রেণী:বাংলা সাহিত্য পত্রিকা বিষয়শ্রেণী:বাঙালি সংস্কৃতি
ব্রাহ্মণপাড়া বাংলাদেশের কুমিল্লা জেলার অন্তর্গত ব্রাহ্মণপাড়া উপজেলার একটি থানা।   প্রতিষ্ঠাকাল  ১৯৬৮ সালে ব্রাহ্মণপাড়া ফাঁড়ি থানা প্রতিষ্ঠিত হয় এবং ১৯৭৬ সালে বুড়িচং হতে আলাদা হয়ে প্রশাসনিক থানায় রূপ লাভ করে।   প্রশাসনিক এলাকাসমূহ  ব্রাহ্মণপাড়া উপজেলার ৮টি ইউনিয়নের প্রশাসনিক কার্যক্রম ব্রাহ্মণপাড়া থানার আওতাধীন।  ইউনিয়নসমূহ:  ১নং মাধবপুর  ২নং শিদলাই  ৩নং চান্দলা  ৪নং শশীদল  ৫নং দুলালপুর  ৬নং ব্রাহ্মণপাড়া সদর  ৭নং সাহেবাবাদ  ৮নং মালাপাড়া   আরও দেখুন   ব্রাহ্মণপাড়া উপজেলা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা জেলার থানা বিষয়শ্রেণী:ব্রাহ্মণপাড়া উপজেলা
সেন্ট অগাস্টিন দক্ষিণ-পূর্ব মার্কিন যুক্তরাষ্ট্রের একটি শহর।  উত্তর-পূর্ব ফ্লোরিডার আটলান্টিক উপকূলে শহরটি অবস্থিত। ১৫৬৫ সালে স্পেনীয় অভিযাত্রীরা শহরটি প্রতিষ্ঠা করেন। সেন্ট অগাস্টিন যুক্তরাষ্ট্রের মূল ভূখণ্ডের প্রাচীনতম ইউরোপীয় বসতি, যেখানে মানুষ এখনো বসবাস করছে। (মূল ভূখণ্ডের বাইরে পুয়ের্তো রিকোর সান হুয়ানে ১৫২১ সালে ইউরোপীয় বসতি স্থাপিত হয়েছিল।)  ১৫৬৫ সালের ৮ সেপ্টেম্বর স্পেনীয় অ্যাডমিরাল পেদ্রো মেনেন্দেজ দি আভরিলেস সেন্ট অগাস্টিন শহরটি প্রতিষ্ঠা করেন। তিনি ফ্লোরিডার প্রথম গভর্নর ছিলেন।   তিনি বসতির নাম দেন সান অগাস্টিন। সেন্ট অগাস্টিনের ভোজন দিবসে তথা ২৮ আগস্ট, চূড়ান্তভাবে অবতরণের ১১ দিন পূর্বে স্পেনীয় জাহাজযাত্রীরা ফ্লোরিডায় সর্বপ্রথম ভূমি পর্যবেক্ষণ করেন।  ২০০ বছর ধরে শহরটি স্পেনীয় ফ্লোরিডার রাজধানী ছিল। ১৭৬৩ সালে একে ব্রিটিশ পূর্ব ফ্লোরিডার রাজধানী ঘোষণা করা হয়। ১৭৮৩ সালে স্পেনীয়দের ব্রিটিশরা ফ্লোরিডার দখল ফিরিয়ে দেয়।  স্পেন ১৮১৯ সালে ফ্লোরিডার নিয়ন্ত্রণ যুক্তরাষ্ট্রের কাছে সমর্পণ করে। ১৮২১ সালে অ্যাডামস-ওনিস চুক্তি স্বাক্ষরিত হওয়ার পর একে ফ্লোরিডা ভূখণ্ডের রাজধানী ঘোষণা করা হয়। ১৮২৪ সালে  ফ্লোরিডা সরকার তালাহাসি-তে রাজধানী স্থানান্তরিত করে।  সেন্ট অগাস্টিন সেন্ট জনস কাউন্টির কাউন্টি আসন। এটি ফ্লোরিডার প্রথম উপকূল ও জ্যাকসনভিল মেট্রোপলিটন এলাকার অংশ। ঊনবিংশ শতাব্দী থেকেই পর্যটকরা ঐতিহাসিক প্রেক্ষাপটের জন্য বিপুল সংখ্যায় সেন্ট অগাস্টিন পরিদর্শন করেন।  ইতিহাস  ১৫৬০ সালে স্পেনের রাজা দ্বিতীয় ফিলিপ পেদ্রো মেনেন্দেজ দি আভরিলেস-কে ইন্দিজ জাহাজের ক্যাপ্টেন জেনারেল এবং  তার ভাই বার্তোলোমে মেনেন্দেজ-কে অ্যাডমিরাল হিসেবে নিয়োগ দেন।  মেনেন্দেজ মেক্সিকো থেকে ক্যারিবীয় হয়ে স্পেন পর্যন্ত সুদূর পথ যাত্রা করেছিলেন এবং যাত্রাপথের লিখিত নথি সংরক্ষণ করেছিলেন।  ১৫৬৪ সালে মেনেন্দেজ ফ্লোরিডা যাওয়ার অনুমতি প্রার্থনা করেন। তার ছেলে অ্যাডমিরাল হুয়ান মেনেন্দেজ লা কনসেপসিকন জাহাজের নেতৃত্ব দিতেন। সেই জাহাজটি ১৫৬৩ সালের সেপ্টেম্বরে স্পেনে ফেরার পথে সাউথ ক্যারোলাইনা উপকূলে বারমুডা অক্ষাংশে হারিয়ে যায়।  কিন্তু রাজা তার এই অনুরোধ রাখতে সম্মত হননি।  ১৫৬৫ সালে স্পেনীয়রা ফ্রেঞ্চ ফাঁড়ি ফোর্ট ক্যারোলিন (বর্তমানে জ্যাকসনভিল) ধ্বংস করার সিদ্ধান্ত নেয়। তখন রাজা মেনেন্দেজকে ফ্লোরিডা অভিযাত্রার নির্দেশ দেন। তবে শর্ত ছিল, ফ্লোরিডায় স্পেনীয়দের বসতি স্থাপন করতে হবে ও হুনো ফ্রেঞ্চদের ধ্বংস করতে হবে। ক্যাথলিক স্পেন হুনোদের বিপথগামী বিবেচনা করত।  তথ্যসূত্র  বহিঃসংযোগ  বিষয়শ্রেণী:মার্কিন যুক্তরাষ্ট্রের শহর বিষয়শ্রেণী:ফ্লোরিডার শহর
জনহিত মে জারি হল ২০২২ সালে মুক্তিপ্রাপ্ত ভারতীয় হিন্দি-ভাষার কমেডি-ড্রামা চলচ্চিত্র যা জয় বসন্ত সিং দ্বারা পরিচালিত এবং রাজ শান্দিল্য দ্বারা রচিত। নুসরত ভরুচা এই ছবিটিতে মুখ্য ভূমিকায় অভিনয় করেছেন এছাড়াও আরো অনেকে রয়েছে। ১০ জুন ২০২২-এ ছবিটি প্রেক্ষাগৃহে মুক্তি পায়।   অভিনয়ে   নীতির চরিত্রে নুসরত ভরুচা  বিজয় রাজ  টিনু আনন্দ  অনুদ সিং ঢাকা  ব্রিজেন্দ্র কালা  ইশতিয়াক খান  স্বপ্না সন্দ  আচানাক কুমারের চরিত্রে ইশান মিশ্র  পরিতোষ ত্রিপাঠী  বাবলির চরিত্রে সুকৃতি গুপ্তা  সত্যম আরখ  মোহিত শেওয়ানি  গৌরব বাজপেয়ী  দীপক রাই   সংগীত   তথ্যসূত্র    বহিঃসংযোগ     বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র
গায়ত্রী গোপীচাঁদ (জন্ম ৪ঠা মার্চ, ২০০৩) একজন ভারতীয় ব্যাডমিন্টন খেলোয়াড়, যিনি ২০১৮ এশিয়ান গেমসে ভারতের অংশ হিসাবে নির্বাচিত হয়েছিলেন। তিনি প্রাক্তন ব্যাডমিন্টন খেলোয়াড় পিভিভি লক্ষ্মী এবং পুল্লেলা গোপীচন্দের মেয়ে ।  ২০১৯ দক্ষিণ এশিয়ান গেমসে মহিলা দলের স্বর্ণপদক অর্জনকারী জাতীয় দলের প্রতিনিধি ছিলেন, এবং একক বিভাগে রৌপ্য অর্জন করেছিলেন।    অর্জনসমূহ  ২০২২ কমনওয়েলথ গেমস ২০২২ কমনওয়েলথ গেমসে তৃষা জলির সাথে মহিলাদের দ্বৈত বিভাগে ব্রোঞ্জ পদক জয় করেন গায়ত্রী।     তথ্যসূত্র   বিষয়শ্রেণী:ভারতীয় নারী ব্যাডমিন্টন খেলোয়াড় বিষয়শ্রেণী:জীবিত ব্যক্তি বিষয়শ্রেণী:২০০৩-এ জন্ম বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
হরিণী জীবিতা (তামিল: ஹரிணி ஜீவிதா; জন্ম: ১৬ জানুয়ারি ১৯৯৫) একজন নৃত্যশিল্পী, সাহিত্যের স্নাতক, নৃত্য পরিকল্পনাকারী এবং একজন ভারতীয় ধ্রুপদী নৃত্যশিল্পী। শ্রীদেবী নৃত্যালয়ের শ্রীমতী শীলা উন্নীকৃষ্ণনের শিষ্য, তিনি ছয় বছর বয়সে ভরতনাট্যম (ভারতনাট্যম) এর মেলাতুর স্টাইলে নাচ শুরু করেছিলেন।  সমালোচক এবং রসপণ্ডিতেরা তাঁর কাজের গভীরতা, আবেগ এবং স্বতঃস্ফূর্ততার জন্য তাঁকে প্রশংসা করেছেন। হরিণী জীবিতা এমন একজন নৃত্যশিল্পী, যিনি ২০০৯ সালে জাতীয় বালভবন থেকে বাল শ্রী উপাধিতে ভূষিত হয়েছেন।  তিনি ভারতে বড় উৎসবগুলোতে নাচ প্রদর্শন করেছেন এবং বিশ্বের বহু সাংস্কৃতিক রাজধানীতেও তাঁর প্রতিভার নিদর্শন রেখেছেন।   পুরস্কার এবং নৃত্য পরিকল্পনা   জাতীয় বালভবন, ২০১০ থেকে বালশ্রী খেতাব পান   ভিডিএস আর্টস একাডেমির এক্সেলেন্সি অ্যাওয়ার্ড জেতেন  সেরা নৃত্যশিল্পী হিসাবে রঞ্জনি রাজন পুরস্কার পান  শাস্ত্রীয় যৌথ নৃত্যে (অর্চনা রাজার সাথে) প্রথম স্থান এবং অখিল ভারতীয় সংস্কৃতিক সংঘের শাস্ত্রীয় একক নৃত্য প্রতিযোগিতায় (পুনে, ২০০৯) দ্বিতীয় স্থান অধিকার করেন  দূরদর্শন টিভি(পোডিগাই),২০০৩ দ্বারা কনজুম সালানগাই নৃত্য প্রতিযোগিতা সিরিজের চূড়ান্ত পর্বে প্রথম স্থান অধিকার করেন  সর্বভারতীয় স্তরের (মিশ্র বয়সের গোষ্ঠী) ভারতনাট্যম* প্রতিযোগিতায় হায়দ্রাবাদের নব্য নাটক সমিতি আয়োজিত প্রথম পুরস্কার (ফেব্রুয়ারি ২০০৮) এবং ২য় পুরস্কার (২০০৯) জিতেছেন  বেঙ্গালুরুতে গোপীনাথ দাস নায়াসা পরিচালিত (২০০৮) সর্বভারতীয় স্তরের ভারতনাট্যম প্রতিযোগিতায় প্রথম স্থান অধিকার করেন  জয়া টিভি পরিচালিত নৃত্য প্রতিযোগিতা অনুষ্ঠান থাকা-ধিমি-থায় প্রথম পুরস্কার পান  সিভান আর্টস একাডেমি (২০০৫) দ্বারা পরিচালিত ভারতনাট্যম নৃত্য প্রতিযোগিতায় প্রথম পুরস্কার জেতেন  ২০০৯ সালে কনসার্ন ইন্ডিয়া কর্তৃক ভারতনাট্যম প্রতিযোগিতায় জুনিয়র বিভাগে প্রথম স্থান অর্জন করেন  অরোভিল কালচারাল এক্সচেঞ্জের জুনিয়র বিভাগে সেরা ভারতনাট্যম নৃত্যশিল্পী ২০০৭ পুরস্কার পান  কনক সভা (মুম্বই) থেকে সর্ব ভারতীয় পর্যায়ের প্রতিযোগিতার পুরস্কার  জওহর বালভবন (তামিলনাড়ু) রাজ্য এবং চেন্নাই জেলা পর্যায়ের প্রতিযোগিতায় পুরকার  জয়া বিদ্যা লার্নিং সেন্টারের ভরত নাট্যম প্রতিযোগিতায় প্রথম পুরস্কার অর্জন করেন  "সেরা অভিনেতা" হিসাবে ওয়াইজিপি গোল্ডেন জুবলি অ্যাওয়ার্ড পেয়েছেন ২০০৪ - ২০১০-তে নাচের জন্য ভারত কলাচর বৃত্তি প্রাপ্তও হন   ইতোমধ্যে পেশাদার নৃত্য প্রযোজনায় অংশ নিয়েছেন, যেমন অনিতা রত্নমের আরঙ্গহাম ডান্স থিয়েটারের প্রযোজনা নয়াদিল্লিতে   তথসূত্র    উৎস  The Hindu Times of India The Art Of Harinie  Narthaki   বহিঃসংযোগ   YouTube  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় নারী নৃত্য পরিচালক বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:চেন্নাইয়ের শিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:তামিলনাড়ুর নৃত্যশিল্পী বিষয়শ্রেণী:তামিলনাড়ুর মহিলা শিল্পী বিষয়শ্রেণী:২১শ শতাব্দীর ভারতীয় মহিলা শিল্পী বিষয়শ্রেণী:ভারতীয় নৃত্য পরিচালক বিষয়শ্রেণী:তামিলনাড়ুর নারী শিল্পী বিষয়শ্রেণী:২১শ শতাব্দীর ভারতীয় নারী শিল্পী
গোদাগাড়ী ইউনিয়ন রাজশাহী জেলার গোদাগাড়ী উপজেলার একটি ইউনিয়ন।http://www.bbs.gov.bd/   অবস্থান  ইউনিয়ন সীমারেখা পূর্বে কাকনহাট পৌরসভা, পূর্বে রিসিকুল ইউনিয়ন, পশ্চিমে মোহনপুর ইউপি, দক্ষিণে গোগ্রাম ইউপি, উত্তরে পাকড়ি ইউপি।   যোগাযোগ ব্যবস্থা  উপজেলা সদর হইতে গোদাগাড়ী ইউনিয়নে সড়ক যোগে যাতায়াত ব্যবস্থা রয়েছে।   ইউনিয়নের ইতিহাস  ১৯৪৭ সালে দেশবিভাগের পর ১৯৫৩ সালে ৫২টি মৌজা এবং ৯,১৯৯ একর আয়তন নিয়ে গোদাগাড়ী বোর্ড গঠিত হয়। পরবতিতে ১৯৬৫ সালে এটি ১নং গোদাগাড়ী ইউনিয়ন পরিষদ নামে পরিচিতি লাভ করে।   প্রশাসনিক বিন্যাস  বর্তমানে ৫২ টি মৌজা ৩৭ গ্রাম এবং ২৮.০৫ বর্গ কি: মি আয়তন নিয়ে ১নং গোদাগাড়ী ইউনিয়ন পরিষদ গঠিত।   জনসংখ্যার উপাত্ত  লোক সংখ্যাঃ ১৮৬৫৫।  পুরুষ ৯২৭৭ জন  মহিলা ৯৩৭৮ জন   শিক্ষা  শিক্ষার হার:  শিক্ষার হার ৬০%। শিক্ষা প্রতিষ্ঠান : ০১ গোদাগাড়ী ইউনিয়নে একটি কলেজ আছে। উচ্চ বিদ্যালয় এর সংখ্যা ০৪টি। মাদ্রাসাঃ ৪টি রয়েছে।   অর্থনীতি    দর্শনীয় স্থান   সাফিনা পার্ক  সরমংলা ইকো পার্ক।   উল্লেখযোগ্য ব্যক্তি    আরও দেখুন   তথ্যসূত্র    বহিঃসংযোগ
রায়টুটি ইউনিয়ন বাংলাদেশের কিশোরগঞ্জ জেলার ইটনা উপজেলার অন্তর্গত একটি ইউনিয়ন।   ইতিহাস    ইউনিয়ন সম্পর্কে  এক নজরে রায়টুটী ইউনিয়নইউনিয়নের নাম০১ নং রায়টুটী ইউনিয়ন পরিষদআয়াতন১৪.৫০ বর্গ কিলোমিটারসর্বমোট জনসংখ্যা২৫,৯৪৩ জন প্রায়।( ২০১১ সালের আদম শুমারী অনুযায়ী)গ্রামের সংখ্যা২৩ টি  ১. আড়ালিয়া, ২. ধারা, ৩. তেলজান, ৪. পাইকরতলা, ০৫. গন্ধর্বপুর, ৬. শান্তিপুর, ৭. গুচ্ছুগ্রাম, ৮. কান্দাপাড়া, ৯. উত্তর রায়টুটী, ১০. দক্ষিন রায়টুটী, ১১. পচাঁশিয়া, ১২. বড়ভিটা, ১৩. বর্নিরপাড়, ১৪. গোয়ারা, ১৫. পাথারকান্দি, ১৬. পংধুলন, ১৭. হরিপুর, ১৮. গল্লী, ১৯. রাজী, ২০. ইসলামপুর, ২১. কানলা, ২২. সোয়াইর, ২৩. কারিয়াল।  খানার সংখ্যা৫,৮৪১ টিগ্রাম ভিত্তিক খানার সংখ্যামৌজার সংখ্যা১৭ টি১. বিক্রমপুর, ২. আড়ালিয়া, ৩. ধারা, ৪. পাইকরতলা, ৫. গন্ধর্বপুর, ৬. হাজলারকান্দা, ৭. রায়টুটী, ৮. পচাঁশিয়া, ৯. গোয়ারা, ১০. পাথারকান্দি, ১১. পংধুলন, ১২. হরিপুর, ১৩. গল্লী, ১৪. রাজী, ১৫. কানলা, ১৬. সোয়াইর, ১৭. কমরপুর।হাট/ বাজার৪ টি১. রায়টুটী বাজার, ২. রাজী বাজার, ৩. ইসলামপুর বাজার, ৪. ধারা বাজার।ধর্মীয় প্রতিষ্ঠানমসজিদ৩০ টিমন্দির৫ টিকবরস্থান১০ টিশ্মশান৩ টিঈদগাহ১৩ টিশিক্ষা প্রতিষ্ঠানউচ্চ বিদ্যালয়১ টিনিন্ম মাধ্যমিক বিদ্যালয়১ টিসরকারী প্রাথমিক বিদ্যালয়১৩ টিমাদ্রাসা৪ টিকিন্ডার গার্টেন স্কুল১ টিস্বাস্থ্যইউনিয়ন স্বাস্থ্য ও পরিবার কল্যাণ কেন্দ্র১ টিকমিউনিটি ক্লিনিক৪ টিভূমিইউনিয়ন ভূমি অফিস১ টিশিক্ষার হার৪৫% ২০০১ সালের শিক্ষা জরিপ অনুযায়ীউপজেলা সদর থেকে যোগাযোগের মাধ্যমসিএনজি,নৌকা   জনপ্রতিনিধি    বর্তমান চেয়ারম্যান  এনামুল হক খান মিল্কী(বাবু)   চেয়ারম্যানগণের তালিকা    তথ্যসূত্র    বহিঃসংযোগ   বিষয়শ্রেণী:ইটনা উপজেলার ইউনিয়ন
শামসুদ্দিন আহমেদ (১৮৮৯–১৯৬৯) কৃষক প্রজা আন্দোলনের অন্যতম নেতা এবং ব্রিটিশ শাসিত ভারত ও স্বাধীনতা-পূর্ববর্তী বাংলাদেশের আইনজীবী ও রাজনীতিবিদ ছিলেন।   প্রারম্ভিক জীবন  শামসুদ্দিন আহমেদ ১৮৮৯ সালে ব্রিটিশ ভারতের বেঙ্গল প্রেসিডেন্সির নদীয়া জেলার কুষ্টিয়া মহকুমার কুমারখালী থানার সুলতানপুর গ্রামে জন্মগ্রহণ করেন। তিনি ১৯১০ সালে হুগলী কলেজিয়েট স্কুল থেকে ম্যাট্রিকুলেশন পরীক্ষায় উত্তীর্ণ হওয়ার পর কলকাতার প্রেসিডেন্সি কলেজে ভর্তি হন এবং সেখান থেকে স্নাতক লাভ করেন। ম্যাট্রিকুলেশন পাশ করার ৬ বছর পর তিনি কলকাতা বিশ্ববিদ্যালয় থেকে কলাবিদ্যায় স্নাতকোত্তর এবং আইনবিদ্যায় স্নাতক অর্জন করেন।   কর্মজীবন  তিনি ১৯১৭ সাল থেকে কৃষ্ণনগর জেলা আদালতে আইনজীবী হিসেবে নিজের কর্মজীবন শুরু করেন। তার দুই বছর পর তিনি ১৯১৯ সাল থেকে কলকাতা হাইকোর্টে কাজ করতে শুরু করেন, সেই সময় তিনি চিত্তরঞ্জন দাশের সহকারী ছিলেন। ১৯২১ সাল থেকে চার বছর পর্যন্ত তিনি বঙ্গীয় প্রাদেশিক কংগ্রেস কমিটির সচিব হিসেবে দায়িত্ব পালন করেন এবং ১৯২৬ সালের প্রাদেশিক নির্বাচনে জিতে বঙ্গীয় আইন পরিষদের সদস্য নির্বাচিত হন। তবে ১৯২৯ সালে তিনি ভারতীয় জাতীয় কংগ্রেস ত্যাগ করে নিখিল বঙ্গ প্রজা সমিতিতে যোগ দিয়ে দলটির যুগ্ম-সম্পাদক হন। ১৯৩৩ সালে তিনি কলকাতা কর্পোরেশনের কমিশনার নির্বাচিত হয় তিন বছর দায়িত্ব পালন করেন। ১৯৩৭ সালে তিনি বঙ্গীয় আইনসভা নির্বাচনে জয়লাভ করে কৃষক প্রজা পার্টির আইনসভা সদস্য হয়েছিলেন এবং প্রথম হক মন্ত্রিসভার সদস্য হিসেবে বাণিজ্য ও শিল্পমন্ত্রী হয়েছিলেন। তিনি ১৯৪১ সালে দ্বিতীয় হক মন্ত্রিসভার সদস্য হিসেবে যোগাযোগ ও পূর্তমন্ত্রী হয়েছিলেন এবং ১৯৪৪ সালে কৃষক প্রজা পার্টি ছেলে নিখিল ভারত মুসলিম লীগে যোগদান করেন। ১৯৪৬ সালে তাকে সোহরাওয়ার্দী মন্ত্রিসভার সদস্য করা হয় এবং তখন তিনি বাণিজ্য, শ্রম ও শিল্পমন্ত্রী হিসেবে নিযুক্ত হন। ১৯৪৭ সালে পাকিস্তানের স্বাধীনতার পর পাকিস্তান সরকার তাকে বার্মায় নবগঠিত রাষ্ট্রের প্রথম রাষ্ট্রদূত হিসেবে নিযুক্ত করে পাঠায়। পরবর্তীতে তিনি পাকিস্তান সোশ্যালিস্ট পার্টির পূর্ব পাকিস্তান শাখার প্রতিষ্ঠাতাদের একজন হয়েছিলেন এবং এর চেয়ারম্যান ছিলেন। স্বাধীনতা-পরবর্তী সময়ে তিনি ঢাকা হাইকোর্টের আইনজীবী হিসেবে কাজ করতেন।   পরিবার, কিংবদন্তি ও মৃত্যু  জনহিতৈষী ও সক্রিয়কর্মী মৌলভী আফসার উদ্দিন তার বড় ভাই ছিলেন। ১৯৪৬ তিনি কুষ্টিয়া কলেজ ও কুষ্টিয়া আলিয়া মাদ্রাসা প্রতিষ্ঠা করেছিলেন। শামসুদ্দিন আহমেদ ৩১ অক্টোবর ১৯৬৯ সালে পাকিস্তানের প্রদেশ পূর্ব পাকিস্তানের চট্টগ্রামে তার জামাতা ভাসানী ন্যাপের রাজনীতিবিদ বজলুস সাত্তারের বাসভবনে অবস্থানকালে মৃত্যুবরণ করেন।   তথ্যসূত্র   বিষয়শ্রেণী:১৮৮৯-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:পাকিস্তানি সমাজতন্ত্রী বিষয়শ্রেণী:কুষ্টিয়া জেলার আইনজীবী বিষয়শ্রেণী:মিয়ানমারে পাকিস্তানের রাষ্ট্রদূত বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪ বিষয়শ্রেণী:বঙ্গীয় আইনসভার সদস্য ১৯৪৬-১৯৪৭ বিষয়শ্রেণী:বঙ্গীয় আইনসভার সদস্য ১৯৩৭-১৯৪৫ বিষয়শ্রেণী:নিখিল ভারত মুসলিম লীগের রাজনীতিবিদ বিষয়শ্রেণী:কৃষক শ্রমিক পার্টির রাজনীতিবিদ বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:বাঙালি মুসলিম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:হুগলী কলেজিয়েট স্কুলের প্রাক্তন শিক্ষার্থী
এটি পাকিস্তানে প্রযোজ্য বিভিন্ন বাণিজ্য শুল্ক এবং বহিঃশুল্কের একটি বর্ণনামূলক তালিকা।  আমদানি শুল্ক প্রথম তফসিলে প্রদত্ত হার অনুসারে যেগুলিতে বহিঃশুল্ক আরোপ করা হয়, তার মধ্যে রয়েছে:   পাকিস্তানে পণ্য আমদানি করা   এক শুল্ক কেন্দ্র থেকে অন্য শুল্ক কেন্দ্রে শুল্কাধীন পণ্য কেনা  বিদেশ থেকে যে কোন শুল্ক কেন্দ্রে আনা পণ্য যা অন্য শুল্ক কেন্দ্রে শুল্ক পরিশোধ ছাড়াই জাহাজ-বাহিত বা পরিবাহিত হয়ে এসেছে।  রপ্তানি শুল্ক পাকিস্তানে কোন রপ্তানি শুল্ক আরোপ করা হয়না।  নিয়ন্ত্রক শুল্ক যুক্তরাষ্ট্রীয় সরকার সরকারী ঘোষণাপত্রে (গেজেট) বিজ্ঞপ্তির মাধ্যমে আমদানি বা রপ্তানিকৃত পণ্যগুলির সমস্ত বা যে কোনটির উপর নিয়ন্ত্রক শুল্কের উপর সীমাবদ্ধতা বা বিধিনিষেধ আরোপ করতে পারে।  প্রথম তফসিল অনুযায়ী, এই ধরনের সীমাবদ্ধতা বা বিধিনিষেধ, পণ্য মূল্যের ১০০% অতিক্রম করবে না, যেমনটি ধারা ২৫-১খ বা ধারা ২৫-ক এর অধীনে উল্লেখ করা হয়েছে। এই ধরনের নিয়ন্ত্রণগুলি ঘোষণাপত্রের বিজ্ঞপ্তিতে উল্লেখ করার দিন থেকে প্রযোজ্য।  অতিরিক্ত বহিঃশুল্ক যুক্তরাষ্ট্রীয় সরকার সরকারী ঘোষণাপত্রে একটি বিজ্ঞপ্তির মাধ্যমে প্রথম তফসিলে নির্দিষ্ট করা আমদানিকৃত পণ্যের উপর অতিরিক্ত শুল্ক আরোপ করতে পারে। অতিরিক্ত শুল্ক পণ্য মূল্যের ৩৫% এর বেশি হবে না, যেমনটি ধারা ২৫-২ক বা ধারা ২৫ক-২খ এর অধীনে উল্লেখ করা হয়েছে।   তথ্যসূত্র      বিষয়শ্রেণী:পাকিস্তানের আইন বিষয়শ্রেণী:পাকিস্তান সম্পর্কিত তালিকা বিষয়শ্রেণী:পাকিস্তানের অর্থনীতি
আবুল কালাম আজাদ সেতু, সংক্ষেপে এ কে আজাদ সেতু, একজন বাংলাদেশী টেলিভিশন ও চলচ্চিত্র অভিনেতা। তিনি সামিয়া জামান পরিচালিত আকাশ কত দূরে (২০১৪) চলচ্চিত্রে অভিনয়ের মাধ্যমে মাধ্যমে চলচ্চিত্র জগতে অভিষেক করেন। তিনি বিনোদন অঙ্গনে সেতু নামেও পরিচিত।   কর্মজীবন  সেতুর কর্মজীবন শুরু হয় ১৯৯৭ সালে ‘সেন্টার ফর থিয়েটার’ দলের সাথে মঞ্চে অভিনয় করে। এই দলের সাথে তিনি ‘ভেলুয়া সুন্দরী’, ‘বুনোহাঁস’, ‘ মিশন’, ‘রাজা’, ‘মেটামরফসিস’, ‘এম্পিটিউসন’সহ বেশ কিছু মঞ্চ নাটকে অভিনয় করে প্রশংসা কুড়িয়েছেন।  ২০০৯ সালে, আলভী আহমেদ পরিচালিত একটি নাটকের অভিনয় করার মাধ্যমে সেতু টেলিভিশনে আত্মপ্রকাশ করেন। পরবর্তীতে মেজবাউর রহমান সুমন পরিচালিত সুপারম্যান নাটকে অভিনয় করে তিনি বেশ আলোচনায় এসেছিলেন।     চলচ্চিত্রের তালিকা    চলচ্চিত্র  বছরশিরোনামভূমিকাপরিচালকমন্তব্যটীকা২০১৪আকাশ কত দূরেসামিয়া জামানঅভিষিক্ত প্রথম চলচ্চিত্রদেশা: দ্য লিডারসৈকত নাসির২০১৮নূর জাহানঅভিমন্যু মুখোপাধ্যায়দহনরায়হান রাফি২০১৯ফাগুন হাওয়ায়তৌকীর আহমেদ' কাঠবিড়ালী| |নিয়ামুল হাসান মুক্তা | | |- |২০২০ |গোর|সোবা |গাজী রাকায়েত | | |- | rowspan="5" |২০২১ |স্ফুলিঙ্গ|রিমান্ড অফিসার |তৌকীর আহমেদ | | |- |নিষিদ্ধ প্রেমের গল্প| |রুবেল আনুশ  | | |- |প্রায়শ্চিত্ত| |ভিকি জাহেদ |ওয়েব চলচ্চিত্র | |- |খাঁচার ভেতর অচিন পাখি| |রায়হান রাফী |ওয়েব চলচ্চিত্র  | |- |মুজিব আমার পিতা|শেখ লুৎফুর রহমান |সোহেল মোহাম্মদ রানা |কন্ঠ অভিনীত চলচ্চিত্র | |- | rowspan="3" |২০২২ |দামাল|কমান্ডার |রায়হান রাফী | | |- |দাগ| |সঞ্জয় সমাদ্দার |ওয়েব চলচ্চিত্র | |- |কুড়া পক্ষীর শূন্যে উড়া| |মুহাম্মদ কাইয়ুম | | |- | rowspan="4" |২০২৩ |শ্যামা কাব্য|লক্ষণ |বদরুল আনাম সৌদ | | |- |প্রহেলিকা|আবুল |চয়নিকা চৌধুরী | | |- |সুলতানপুর| |সৈকত নাসির | | |- |মুজিব: একটি জাতির রূপকার|জিয়াউর রহমান |শ্যাম বেনেগল | | |- | rowspan="3" |২০২৪ |পয়জন| |সঞ্জয় সমাদ্দার |দীপ্ত প্লে মৌলিক ওয়েব চলচ্চিত্র | |- |দেয়ালের দেশ| |মিশুক মনি | | |- |তুফান| |রায়হান রাফী | | |- | rowspan="5" |২০২৫ |আমলনামা|মঞ্জুর |রায়হান রাফি |চরকি মৌলিক ওয়েব চলচ্চিত্র | |- |দাগি|তুহিন |শিহাব শাহীন | | |- |তাণ্ডব| |রায়হান রাফী | | |- |এশা মার্ডার: কর্মফল| |সানি সানোয়ার | | |- |নয়া নোট'' জামিলঅনন্য প্রতীক চৌধুরীআই স্ক্রীন মৌলিক ওয়েব চলচ্চিত্র   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:বাংলা চলচ্চিত্র অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা
বাংলাদেশ–সৌদি আরব সম্পর্ক আনুষ্ঠানিকভাবে শুরু হয় ১৯৭৬ খ্রিষ্টাব্দে যখন সৌদি আরব ১৯৭১-এ স্বাধীনতা অর্জনকারী বাংলাদেশকে একটি স্বাধীন ও সার্বভৌম দেশ হিসাবে স্বীকৃতি প্রদান করে। বর্তমানে এই দুই দেশের সম্পর্ক ভাতৃপ্রতীম, সুদৃঢ় এবং ক্রমবিকাশমান।  গণপ্রজাতন্ত্রী বাংলাদেশ এবং রাজতন্ত্রী সৌদি আরবের মধ্যে বর্তমানে একটি সুসম্পর্ক বিদ্যমান। মুসলিম সংখ্যাগরিষ্ঠ রাষ্ট্র হওয়ায় উভয় দেশের মধ্যে একটি আত্মিক বন্ধন স্বাভাবিক ভাবেই তৈরী হয়ে যায়, কারণ সৌদি আরবেই ইসলাম ধর্মের সমস্ত গুরুত্বপূর্ণ স্থাপনা অবস্থিত এবং সেখানেই ইসলাম ধর্ম বিকশিত হয়। উভয় দেশ অর্গানাইজেশন অব ইসলামিক কোঅপারেশন (OIC) এর সদস্য। সৌদি আরবে প্রচুর প্রবাসী বাংলাদেশী কাজ করেন।   ইতিহাস  ১৯৪৭ সালে পূর্ব বাংলা সদ্য প্রতিষ্ঠিত পাকিস্তান নামক মুসলিম রাষ্ট্রের অংশ হয়ে স্বাধীনতা লাভ করে। এই নব্য প্রতিষ্ঠিত রাষ্ট্রের সাথে সৌদি আরবের শখ্যতা গড়ে উঠে। কিন্তু কয়েক বছরের মধ্যেই বাঙালী জাতীয়তাবাদের ওপর ভিত্তি করে বাংলার মানুষ আন্দোলন শুরু করে এবং কালক্রমে তা যুদ্ধে মোড় নেয়। ১৯৭১ সালের সেই যুদ্ধে সৌদি আরব পাকিস্তানকে সমর্থন করে। তার বাঙালী জাতীয়তাবাদীদের মুসলিম রাষ্ট্রবিরোধী এবং ইসলাম বিরোধী আখ্যা দেয়। একই সাথে বাংলাদেশের সাথে ভারত এবং সোভিয়েত ইউনিয়নের সুসম্পর্ক গড়ে উঠে, যারা বাংলাদেশের স্বাধীনতা যুদ্ধে সর্বাত্মক সহযোগিতা করে। বাংলাদেশ স্বাধীনতা যুদ্ধ শেষ হওয়ার পর পৃথিবীর বিভিন্ন দেশ একে স্বাধীন দেশ হিসেবে স্বীকৃতি প্রদান করা শুরু করে। কিন্তু সৌদি আরব তখনো স্বীকৃতি প্রদান করেনি।   কূটনৈতিক সম্পর্ক প্রতিষ্ঠা  শেখ মুজিবুর রহমানকে হত্যা করার পর ১৯৭৫-৭৬ সালে সৌদি আরব এবং বাংলাদেশের মধ্যে আনুষ্ঠানিকভাবে কূটনৈতিক সম্পর্ক প্রতিষ্ঠিত হয়। জিয়াউর রহমান এবং হুসেইন মুহাম্মদ এরশাদ সৌদি আরবের সাথে রাজনৈতিক এবং বাণিজ্যিক সম্পর্ক উন্নয়নের জন্য নানা পদক্ষেপ গ্রহণ করে। তখন থেকে বেশ কিছু দক্ষ এবং অদক্ষ বাংলাদেশী শ্রমিক সৌদি আরবে কাজ করতে পাঠানো হয়। বর্তমানে মোট শ্রমিকের সংখ্যা ২.৫ মিলিয়ন। সৌদি আরবে হজ্জ্ব করতে এবং পড়াশোনার জন্য বিপুল সংখ্যক বাংলাদেশী গমন করে। বর্তমানে প্রতিবছর প্রায় ১ লক্ষ মানুষ সেখানে যায় শুধু হজ্জ্ব করতে। বাংলাদেশে অর্থনৈতিক ভাবে সহায়তা করে এমন দেশের মধ্যে সৌদি আরব অন্যতম প্রধান দেশ।   উভয় দেশের নাগরিকদের পারস্পরিক সম্পর্ক  ২০১৬ সালে সামজিক যোগাযোগ মাধ্যমে একজন বাংলাদেশীর ছবি প্রকাশিত হয়। যিনি সৌদি আরবে রাস্তা পরিষ্কারের কাজে নিয়োজিত ছিলেন। ছবিতে দেখা যায় তিনি একটি স্বর্ণের দোকানে প্রদর্শিত গয়নার দিকে তাকিয়ে আছে। সামজিক যোগাযোগ মাধ্যমের উক্ত ছবিতে আরবরা অনেক উপহাস মূলক মন্তব্য করা শুরু করে। অথচ ঐ ছবি বা মন্তব্য সম্পর্কে সেই বাংলাদেশী সচেতন ছিলেন না। এমন ঘটনার প্রেক্ষিতে একজন সৌদি নাগরিক লজ্জিত হন এবং সেই বাংলাদেশী ব্যক্তিকে খুঁজে সেই সোনার গয়না এবং অনেক টাকা উপহার দিয়ে আসে।    সৌদি আরব প্রবাসী বাংলাদেশী  বর্তমানে সৌদি আরবে সবচেয়ে বেশি প্রবাসী বাংলাদেশী বসবাস করে থাকেন। এর সংখ্যা আনুমানিক ২৫ লক্ষ। তবে বিভিন্ন জনের দাবীতে এর পরিমাণ ২০ লক্ষ থেকে শুরু করে ৩০ লক্ষ বলে উল্লেখ করা হয়। প্রবাসী বাংলাদেশীরা সৌদি আরবে ব্যবসা-বাণিজ্য ও বিভিন্ন ধরনের চাকরিতে নিয়োজিত রয়েছেন।  আরও দেখুন   তথ্যসূত্র   সৌদি আরব বিষয়শ্রেণী:বাংলাদেশের কূটনৈতিক সম্পর্ক বিষয়শ্রেণী:বাংলাদেশ–সৌদি আরব সম্পর্ক বিষয়শ্রেণী:সৌদি আরবের দ্বিপাক্ষিক সম্পর্ক